Хакери паникьосаха Далас
Жителите на американския град чули задействането на системата за извънредните ситуации, а много от тях помислили, че става някаква масова терористична атака или дори започва Трета световна война. Други предположили, че сигнализацията е свързана с някакво природно бедствие. Телефоните на полицията прегрели, а милиони граждани са изпитали страх и паника в някаква степен. Всъщност, зад активирането на системата за извънредна сигнализация не стоял някакъв катаклизъм, а хакери. Киберактивисти поели контрол над системата и я активирали, за да покажат колко лесно може да стане това. В резултат властите на американския град решили да обърнат по-сериозно внимание на системата за извънредните ситуации и да въведат паралелно SMS известяване.